Gouel Pempoull zo un digarez da gejañ gant tud ha da gaozeal ganto. A-hed ar bloaz e skoulm liammoù start gant Gouelioù-mor Douarnenez pe Gouel kan ar vartoloded e Saint Jean Port Joli e Kebek, peurgetket. Darempred en devez gant meur a ouel sonerezh, sonerezh bremañ,  sonerezh hengounel pe sonerezhioù ar bed. Abaoe 20 vloaz ma vez anezhañ en deus graet gouel Pempoull e doull e maezioù sevenadurel Breizh, e-kichen Emvod ar Gelted en Oriant, an Tombées de la Nuit e Roazhon, en Erer kozh e Karaez, Gouel Penn ar Bed e Kraozon, pe choazh Gouelioù Kerne e Kemper.